OpenLLM-France/wikimedia huggingface dataset:
# Rosa Mendes

Milena Leticia Roucka (25 d'octubre del 1979 -) més coneguda al ring simplement com a Rosa Mendes és una lluitadora professional i model canadenca que treballa a la marca RAW de World Wrestling Entertainment (WWE).

## Enllaços externs

* Pàgina Oficial (anglès)
* Perfil a WWE.com (anglès)
# Rudolf Stammler

Karl Eduard Julius Theodor Rudolf Stammler, més conegut com a Rudolf Stammler, (Alsfeld, Gran ducat de Hessen i del Rin, 19 de febrer de 1856 - Wernigerode, Tercer Reich, 25 d'abril de 1938) fou un jurista, professor i filòsof del dret alemany.

## Biografia

Stammler va estudiar Dret a Giessen i a Leipzig. El 1877, va escriure la seva tesi doctoral sobre la doctrina de l'estat d'emergència en el dret penal. El 1880 va obtenir el títol de professor de dret romà. Entre 1882 i 1884 va ser professor associat a Marburg i entre 1884 i 1885 a Giessen. De 1885 a 1916 va ser professor a Halle an der Saale. L'any 1913 va fundar Zeitschrift für Rechtsphilosophie (Revista de Filosofia del Dret) i, de 1916 a 1923, exercí de professor a Berlín.
En el seu període creatiu a Halle, va ser un dels principals impulsors del moviment de reforma de l'ensenyament del dret a la universitat. Els pensaments de Stammler sobre temes d'educació jurídica es referien principalment a la millora de l'educació jurídica des de l'interior, és a dir, l'educació jurídica s'ha de basar en els principis de la ciència de l'educació generalment acceptats, per tal de millorar l'educació legal. Els esforços de Stammler van ser assumits i ampliats per Paul Krückmann.
En temps del nacionalsocialisme, va ser membre de l'Anell de la llibertat alemany del NSDAP a Wernigerode i del Comitè de Filosofia Jurídica, fundat pel ministre de Justícia nazi a l'Acadèmia de Dret Alemany. Va ser el fundador de la filosofia del dret neokantiana a Alemanya. Rudolf Stammler va ser pare del germanista i historiador de l'art Wolfgang Stammler i del filòsof Gerhard Stammler.

## Obres

* Die Behandlung des Römischen Rechts in dem juristischen Studium nach Einführung des Deutschen Reichs-Civilgesetzbuches. Akademische Antrittsrede. Mohr, Freiburg 1885.
* Praktische Pandektenübung für Anfänger. Veit, Leipzig 1893.
* Theorie der Rechtswissenschaft. Scientia, Aalen 1970. Neudruck der 2. Auflage Halle 1923.
* Lehrbuch der Rechtsphilosophie. de Gruyter, Berlin 1970. 3. verm. Auflage. Unveränderter photomechanischer Nachdruck: de Gruyter, Berlin, Leipzig 1928.
* Die Lehre von dem richtigen Rechte. Wissenschaftliche Buchgesellschaft, Darmstadt 1964. Unveränderter reprografischer Nachdruck der neubearbeiteten Auflage: Halle (Saale) 1926.

## Referències

* ↑ «Rudolf Stammler» (en anglès). Encyclopaedia Britannica. [Consulta: 10 desembre 2013].

## Enllaços externs

* Rudolf Stammler Arxivat 2007-10-18 a Wayback Machine. a Catalogus-professorum-halensis.de (alemany)
* Rudolf Stammler al Goethe-Institut (alemany)
# Petrivka (Krasnogvardiske)

* Per a altres significats, vegeu «Petrivka».
Petrivka (en (ucraïnès): Петрівка, en rus: Петровка, Petrovka) és un poble de la República Autònoma de Crimea a Ucraïna, que el 2021 tenia 6.389 habitants. Pertany al districte de Krasnogvardiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Halichoeres chierchiae

Halichoeres chierchiae és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 17,5 cm de longitud total.

## Distribució geogràfica

Es troba des del Golf de Califòrnia fins a Panamà.

## Referències

* ↑ BioLib
* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Arbre de la vida

«Arbre de la vida o l'arbre de la vida» té aquests significats:
* Arbre de la vida (artesania), escultura en fang fabricada de manera artesana al centre de Mèxic, principalment al municipi de Metepec (Estat de Mèxic)
* Arbre de la vida (Bíblia), mític arbre al jardí de l'Edèn del Gènesi
* Arbre de la vida (mitema), mite present en moltes tradicions per a explicar la unitat de tota la vida com un un arbre que és el punt central i eix del món
* Arbre de la vida (sistemàtica), metàfora, model i eina d'investigació que s'utilitza per explorar l'evolució de la vida
* Arbre de la vida o Thuja occidentalis, espècie de conífera oriünda d'Amèrica del Nord
* Arbre de la vida o tuia oriental, espècie de conífera oriünda d'Àsia oriental
* L'arbre de la vida (pel·lícula de 1957), pel·lícula del 1957 dirigida per Edward Dmytryk i protagonitzada per Elizabeth Taylor i Montgomery Clift
* L'arbre de la vida (pel·lícula de 2011), pel·lícula del 2011 dirigida per Terrence Malick i protagonitzada per Brad Pitt i Sean Penn
# Lucas Armando Lobos

Lucas Armando Lobos (La Plata, 3 d'agost de 1981) és un exfutbolista argentí que ocupava la posició de migcampista.
Comença a destacar al Gimnasia, on juga 105 partits i marca 11 gols. A mitja campanya arriba al Cadis CF, amb qui finalitza la temporada 05/06. Els gaditans baixen a Segona Divisió, categoria en la qual el migcampista hi juga any i mig més. El 2008 marxa al Tigres UANL mexicà. Després de passar per Toluca, va penjar les botes al club on va debutar, Gimnasia y Esgrima. Tot i ser convocat amb la selecció mexicana, no hi va arribar a debutar.

## Referències

* ↑ «Un debut con alma de portero» (en castellà). Diario El Dia de La Plata, 10-11-2001. [Consulta: 21 gener 2024].
* ↑ «El Cádiz traspasa a Lucas Lobos al Monterrey» (en castellà). Diario Marca, 20-12-2007. [Consulta: 21 gener 2024].
* ↑ Hernández, Omar. «¿Qué fue de Lucas Lobos? Ídolo de Tigres; de paso fugaz por el Tri» (en espanyol de Mèxic). Diario As, 18-11-2018. [Consulta: 21 gener 2024].
* ↑ «Lucas Lobos jugará en el Unidos de Olmos» (en castellà). Multimedios, 29-07-2017. [Consulta: 21 gener 2024].
* ↑ «Rafael Márquez y Lucas Lobos, convocados al Tri» (en castellà). El Universal, 19-09-2013. Arxivat de l'original el 2013-09-23. [Consulta: 21 gener 2024].

## Enllaços externs

* Fitxa del jugador
# Mónica Silvana González González

Mónica Silvana González González (Buenos Aires, 12 de febrer de 1976) és una política hispanoargentina, diputada a l'Assemblea de Madrid i membre de la Comissió Executiva Federal del Partit Socialista Obrer Espanyol (PSOE).

## Biografia

Nascuda el 12 de febrer de 1976 a Buenos Aires (Argentina), es va traslladar a la ciutat de Esquina (província de Corrientes) als quatre anys. Diplomada en Turisme a la Universitat Nacional del Nord-est de Corrientes, es va instal·lar el 1998 a Espanya, a Alcalá de Henares.
Militant del PSOE a Alcalá de Henares, va ser regidora de l'Ajuntament del municipi entre 2007 i 2015.
Nombre 10 de la llista del PSOE per a les eleccions a l'Assemblea de Madrid de maig de 2015 encapçalada per Ángel Gabilondo, va ser escollida diputada de la desena legislatura de la cambra.
En el trentè novè congrés federal del PSOE, celebrat al juny de 2017, va ser inclosa dins de la Comissió Executiva Federal del partit com a secretaria de l'àrea de Diversitat i Moviments Socials.

## Referències

* 1 2 «Ilma. Sra. Da. Mónica Silvana González González». Assemblea de Madrid. Arxivat de l'original el 2018-07-11. [Consulta: 11 juliol 2018].
* 1 2 Baglietto, Betiana. «La Asamblea de Madrid tendrá acento del Litoral».
* ↑ Schmidt, Hebe «Mónica González una argentina en la nueva conducción del socialismo espanol». Télam, 24-06-2017.
* ↑ «Mónica Silvana González, miembro de la ejecutiva federal y Javier Rodríguez Palacios, miembro del Comité Federal del PSOE» p. 3, 01-07-2017.
* ↑ Junta Electoral Provincial de Madrid: «Elecciones a la Asamblea de Madrid 2015. Publicación candidaturas. Fase proclamación». Boletín Oficial de la Comunidad de Madrid, 99, 28-04-2015, pàg. 35-77. Arxivat de l'original el 2018-07-11. ISSN: 1989-4791 [Consulta: 11 juliol 2018]. Arxivat 2018-07-11 a Wayback Machine.
* ↑ «La alcalaína Mónica Silvana González en la ejecutiva de Sánchez como nueva Secretaria de Diversidad y Movimientos Sociales». Alcaláhoy, 19-06-2017.
* ↑ «Todos los nombres de la nueva dirección socialista», 18-06-2017.
# Raya

Raya o Raia és un terme usat en historiografia romanesa per a referir-se als antics territoris dels principats medievals de Valàquia i Moldàvia que eren sota l'administració directa de l'Imperi Otomà, en contraposició als principats que mantenien la seva autonomia interna sota la suzerania. El terme prové de rayah, un nom genèric per als subjectes no musulmans de l'Imperi Otomà. Tot i que estava poblada principalment per població cristiana, una raya era governada segons la llei otomana.

## Referències

* ↑ Acadèmia Romanesa. Istoria Românilor: De la universalitatea creştinǎ cǎtre Europa "patriilor". Editura Enciclopedică, 2001. p. 571-572
* ↑ Lazăr Şeineanu - Dicţionarul limbii române. 1929
# Rudolf Svedberg

Rudolf Svedberg (Sundsvall, 19 d'agost de 1910 - Eskilstuna, 24 de juny de 1992) va ser un lluitador suec, especialista en lluita grecoromana, que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on va guanyar la medalla d'or en la competició del pes wèlter del programa de lluita grecoromana. En el seu palmarès també destaquen dues medalles al Campionat d'Europa de lluita, una d'or i una de plata en estil grecoromà. Entre 1934 i 1944 va guanyar deu títols nacionals.
Una vegada retirat va treballar amb la selecció nacional, primer com a entrenador adjunt de Robert Oksa, entre 1945 i 1956, i després com a entrenador principal entre 1956 i 1972.

## Referències

* 1 2 «Olympedia – Rudolf Svedberg». [Consulta: 25 març 2023].
* 1 2 «Rudolf Svedberg - Sveriges Olympiska Kommitté» (en suec). [Consulta: 25 març 2023].
# Petrobiona massiliana

Petrobiona massiliana és una espècie d'esponges calcàries (Calcarea), l'única del gènere Petrobiona i de la família Petrobionidae. Va ser descrita per Jean Vacelet i Claude Lévi el 1958.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Petrobionidae Borojevic, 1979. Accessed through: World Register of Marine Species at: http://marinespecies.org/aphia.php?p=taxdetails&id=164642 on 2021-03-07
# Herbert Girardet

Herbert Girardet (Essen, 25 de maig de 1943) és un professor universitari i activista ecologista alemany. És especialista a fer que les ciutats siguin sostenibles. És autor, assessor i un prolífic realitzador de documentals, i ha treballat en l'àmbit de la sostenibilitat en molts països d'arreu del món.
És el president de la Schumacher Society (Regne Unit), membre honorari del RIBA, president d'honor de Soil Association i receptor del premi Global 500 de les Nacions Unides "per assoliments ambientals destacats". D'entre els seus vuit llibres, cal destacar: Earthrise, 1992; The Gaia Atlas of Cities, 1992; Creating Sustainable Cities, 1999, i Cities, People, Planet, 2004. Ha produït 50 documentals televisius sobre desenvolupament sostenible per a organismes de radiodifusió de tot el món. El 2003 va ser "pensador resident" a Adelaide, on va desenvolupar estratègies de sostenibilitat per a Austràlia Meridional. Actualment és professor visitant a la Universitat de Northúmbria, la Universitat de Middlesex i la Universitat de l'Oest d'Anglaterra.

## Referències

* ↑ «Herbert Girardet». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Arrufament

Rufa (o arrufament) és la curvatura de construcció que rep la coberta principal respecte del pla horitzontal en els extrems de proa i popa.
També es denomina arrufament l'esforç a què es veu sotmès el vaixell quan la seva proa i popa suren en dues crestes d'onades mentre que el centre es troba en un si (i que pot causar un arrufament permanent si el buc cedeix)

## Vegeu també

* Esforç d'arrufament i crebant
* Enginyeria naval

## Referències

* ↑ «Paraules de mar | TERMCAT». [Consulta: 27 març 2021].

## Bibliografia

* Antonio Mandelli. Elements d'Arquitectura Naval . Llibreria editorial Alsina, Buenos Aires, 1986. ISBN 950-553-026-9 (pag 2).
# Mónica Xavier

Mónica Xavier (Montevideo, 16 de desembre de 1956), és una política uruguaiana, doctora en medicina amb postgrau en cardiologia i Senadora de la República. Es va convertir en la primera legisladora llatinoamericana de la Unió Interparlamentària Mundial.
Entre 2012 i 2015 Xavier ocupà el càrrec de presidenta de la coalició política d'esquerra Front Ampli.

## Activitat política

El 1984 va integrar la Direcció Clandestina del Partit Socialista de l'Uruguai durant la dictadura militar. En la legalitat va ser elegida per integrar el Comitè Central i el Comitè Executiu del PS, on va ser designada Subsecretària Nacional d'Organització del Partit. El 1997 va ser nomenada Presidenta de la Comissió Nacional d'Organització del Front Ampli, un partit d'ideologia esquerrana.
Un any més tard, va ser designada un dels tres delegats del President del Front Ampli, el també metge Tabaré Vázquez (2005-2010). El 1999 va integrar l'equip de campanya electoral designat per Vázquez per a les eleccions nacionals, en l'àrea d'organització i com a responsable política de l'àrea publicitària.
Va ser finalment elegida pel Congrés del Partit Socialista com a tercera candidata al Senat de la República per a les eleccions nacionals d'octubre d'aquell any. El 2004, ocupa el segon càrrec dins del Congrés i es presenta al Senat durant les eleccions presidencials.
Entre altres coses, Xavier va integrar la Comissió Nacional pro Referèndum contra la Llei de Caducitat de la Pretensió Punitiva de l'Estat i va ser membre de la Comissió Nacional per la defensa de les Empreses Públiques.
Ha participat en reunions internacionals en defensa dels drets humans, en general, i de la dona, en particular, en països com l'Argentina, el Brasil, Indonèsia, el Marroc, els Estats Units, Suïssa, Jordània, etcètera.
El 30 de juny de 2012 assumeix la presidència del Front Ampli, després d'haver guanyat les eleccions internes de la coalició. Va mantenir el càrrec fins al 2015. El 2016 fou nomenada Secretaria General del Partido Socialista, càrrec que mantindria fins al 2019.

## Referències

* ↑ Article del periodista uruguaià Jorge Gestoso (castellà)
* ↑ El Confidencial. «Socialista Mónica Xavier asume la presidencia del oficialista Frente Amplio» (en castellà), 01-07-2012. [Consulta: 1r juliol 2012].
* 1 2 Front Ampli. «Asumieron autoridades» (en castellà), 30-06-2012. [Consulta: 1r juliol 2012].

## Enllaços externs

* Pàgina web oficial de Mónica Xavier Arxivat 2012-06-17 a Wayback Machine. (castellà)
* Pàgina web del Partit Socialista de l'Uruguai (castellà)
* Pàgina web oficial del Front Ampli Arxivat 2014-03-13 a Wayback Machine. (castellà)
# Rossend Arqués i Corominas

Rossend Arqués i Corominas (Olost, Lluçanès, 1953) és un professor de literatura italiana, lexicògraf, assagista i traductor català.
Ha exercit com a professor de la Universitat Autònoma de Barcelona. La seva vinculació al món de la traducció l'ha portat a escriure sobre temàtiques diverses que relacionen Catalunya amb Itàlia, des de la recepció d'autors italians a la literatura catalana fins a la influència mútua dels teatres de les dues penínsules, la italiana i la ibèrica, passant per l'elaboració del primer diccionari català-italià. Així, s'ha dedicat principalment a la llengua i a la literatura italianes i a la literatura comparada italocatalana, amb incursions als estudis de literatura catalana medieval. En el camp de la lexicografia bilingüe ha publicat el Diccionari català-italià (1992) i el Diccionari italià-català (2002) i també és responsable de la publicació a Itàlia d'un Dizionario italiano-spagnolo/spagnolo-italiano. Dins dels estudis de literatura italiana ha escrit articles i monografies sobre Dante, Guido Cavalcanti, Petrarca, Giambattista Vico i Leopardi, i ha estudiat la recepció catalana de Dante, Petrarca, Leopardi, Torquato Tasso i Tommaso Grossi. Ha traduït obres de Leopardi, Vico, Giuseppe Tomasi di Lampedusa i Umberto Saba. És autor de l'antologia Somnis i runa (1992) sobre la poesia de Narcís Comadira. Ha dirigit el Diccionari català-italià/italià-català de l'Enciclopèdia Catalana, el primer entre ambdues llengües després d'un vocabulari breu de l'editorial Pòrtic. És membre, entre d'altres, del Comitè de Redacció de la revista Tenzone. Revista de la Asociación Complutense de Dantología, codirector de Quaderns d'italià i responsable de la pàgina web «La bottega di Goldoni». Ha estat coordinador del Comitè de Traduccions i Drets Lingüístics del PEN Català i va participar en la gestació de Visat, quan encara era un embrió de la revista de literatura i traducció del PEN Català. A més ha estat lector de llengua catalana a la Università di Venezia durant deu anys, i ha exercit de docent en diverses universitats europees com la Universitat de Càller, la Universitat de Trieste, la Universitat de Gènova, la Universitat de París - Sorbonne, i la Universitat de Potsdam.

## Referències

* 1 2 «Rossend Arqués i Corominas». Diccionari de la literatura catalana. Barcelona: Grup Enciclopèdia Catalana. [Consulta: 29 març 2020].
* 1 2 3 4 Serrano Valenzuela, Sara «Rossend Arqués». Visat. La revista digital de literatura i traducció del PEN Català. PEN Català, Núm. 12, 2011. ISSN: 2014-5624 [Consulta: 29 març 2020].
# Roca Gran

«Roca Gran» té aquests significats:
* Roca Gran (Montellà i Martinet), muntanya de 2088 m a la comarca de la Baixa Cerdanya.
* Roca Gran (Navàs), muntanya de 452 m de Navàs a la comarca del Bages.
* Roca Gran (Olvan), muntanya de 755 metres d'Olvan a la comarca del Berguedà.
* Roca Gran (Sagàs), muntanya de 568 metres de Sagàs a la comarca del Berguedà.
* Roca Gran de Ferrús, muntanya de 2.129 metres al municipi de Fígols a la comarca del Berguedà.
* Roca Gran (Guardiola de Berguedà), muntanya de 1.961 metres de Guardiola de Berguedà a la comarca del Berguedà .
# Cafè del Mar

«Cafè del Mar» té aquests significats:
* Cafè de Mar o Cafè del Mar, obra arquitectònica de 1926 i edifici emblemàtic del cooperativisme a Mataró (el Maresme).
* Café del Mar, bar de l'illa d'Eivissa inaugurat l'any 1980.
# Hertník

Hertník és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1351.
# Arrugues (pel·lícula)

* Aquest article tracta sobre la pel·lícula. Si cerqueu la novel·la gràfica original, vegeu «Arrugues».
Arrugues és un llargmetratge animat en 2D amb una durada de 90 minuts dirigit per Ignacio Ferreras i estrenada el 2011. Està basada a la historieta Arrugues de Paco Roca.
La història està ambientada en un geriàtric i gira al voltant de l'amistat entre dos homes d'edat avançada, un d'ells en les primeres etapes de la malaltia d'Alzheimer.
Ha estat doblada al català.

## Producció

La pel·lícula va ser produïda per Perro Verde Films i co-produïda per la productora catalana Cromosoma, d'Oriol Ivern, responsable entre d'altres de la sèrie Les Tres Bessones. El pressupost va ser de dos milions i mig d'euros(gairebé 8 menys que 'Chico y Rita'). El treball d'animació fet a Espanya suposa un 75% i la resta es va subcontractar a les Filipines.

## Repartiment

* Álvaro Guevara - Emilio
* Tacho González - Miguel
* Mabel Rivera

## Presentació i crítiques

La pel·lícula es va estrenar el 19 de setembre en la 59 edició (2011) del Festival Internacional de Cinema de Sant Sebastià.
| « | Arrugas té un enfocament digne d'elogi sentimental i ple de matisos en un tema complex, que evita les situacions melodramàtiques i caracteritzacions simplistes, si bé respectant certes convencions d'aquest subgènere... No hi manca patetisme genuí tot i que Nani García en gran manera convencional, previsible i cada llàgrima és difícil de guanyar. L'estil Ferreras d'animació és realista i directa amb especial atenció als detalls petits de la decoració, la roba i el gest | » |
| — Neil Young |||

## Premis i nominacions
### Nominacions

* 2012. Gaudí a la millor pel·lícula d'animació
* 2012. Goya al millor guió adaptat per Rosanna Cecchini, Paco Roca, Ignacio Ferreras i Ángel de la Cruz

## Vegeu també

* Chico i Rita

## Referències

* ↑ Argument
* ↑ esadir.cat. Arrugues. esadir.cat.
* ↑ ElMundo.es
* ↑ Festival Internacional de cinema de Donostia-San Sebastián Arxivat 2012-02-05 a Wayback Machine. 59 Edició 2011 16-24 setembre
* ↑ Neil Young

## Enllaços externs

* Arrugues - Lloc web oficial
* Wrinkles By Fionnuala Halligan
* Premiere Arrugas San Sebatian a YouTube Perro Verde Films
Viccionari
# Mussolet de Tucumán

El mussolet de Tucumán (Glaucidium brasilianum tucumanum; syn: Glaucidium tucumanum) és un tàxon d'ocell de la família dels estrígids (Strigidae). Habita zones de bosc del Paraguai i nord de l'Argentina.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 13.1, gener 2023), el consideren encara una subespècie del mussolet rovellat (Glaucidium brasilianum).

## Referències

* 1 2 «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* 1 2 3 del Hoyo, Josep. All the birds of the world (en anglès). Barcelona: Lynx editions, 2020, p. 253. ISBN 978-84-16728-37-4.
# Rossend Audet Puncernau

Rossend Audet Puncernau (Ponts, 10 de juny de 1923 - Guissona, 8 de febrer de 1985) fou un metge i polític català.

## Biografia

Estudia el batxillerat per lliure en l'Acadèmia Durán de Barcelona i la carrera de Medicina en la Universitat de Barcelona. Doctor en Medicina i Diplomat en Medicina del Treball. Exercí lliurement la medicina a Guissona. Un declarat antifeixista i favorable a la independència de Catalunya, de facto en la seva masia a Ponts va fer pintar dues estelades, tot això durant l'època franquista.
Fou membre de l'Assemblea de Catalunya des de 1970, dins del grup dels no alineats i pertany a la seva Comissió Permanent. També fou president de l'Associació de veïns de Guissona des de 1976. A les eleccions generals espanyoles de 1977 fou escollit senador per la província de Lleida en la coalició Entesa dels Catalans, coalició que abandonà el 1978 per a passar al Grup Mixt del Senat. Justament, per aquella època estava a punt d'aprovar-se la Constitució espanyola l'any 1978, fou un dels pocs que es va posicionar en contra d'ella i de la monarquia. Més tard fou membre del Comitè Executiu d'Esquerra Republicana de Catalunya i del Consell Consultiu de la Generalitat de Catalunya. A les eleccions municipals espanyoles de 1979 fou escollit alcalde de Guissona, càrrec que va ocupar fins a la seva mort.

## Referències

* ↑ «Metges Catalans | Rossend Audet i Puncernau». [Consulta: 6 març 2023].
* ↑ Necrològica a El País
* ↑ Fitxa del Senat

## Enllaços externs

* Rossend Audet i Puncernau - Galeria de Metges Catalans